เรื่องร้องเรียน: ช่วยมาเอาหมา 2 ตัวไปทีนะค๊ะ มันสร้างความเดือดร้อนเช่นพวงมาลัยและผ้า 3 สีดึงมาจากศาลมากัดเล่น คนแถวบ้านจอดรถไว้คลุมผ้าไว้ก็กัดผ้าขาดหมด เป็นหมาจรจัด ขอบคุณค่ะ
การดำเนินการของเจ้าหน้าที่: ฝ่ายสิ่งแวดล้อมและสุขาภิบาล ขอเรียนว่า ในกรณีสุนัขจรจัดก่อเหตุเดือดร้อนรำคาญ กรุงเทพมหานครมีนโยบายแก้ไขปัญหาสุนัขจรจัด โดยการลดจำนวนประชากรสุนัขจรจัดด้วยการทำหมัน ฉีดวัคซีนป้องกันโรคพิษสุนัขบ้า และนำกลับคืนพื้นที่เดิม โดยขอความร่วมมือการมีส่วนร่วมของชุมชนให้อาศัยอยู่ร่วมในชุมชนได้จนประชากรสุนัขจรจัดลดลงและเพื่อป้องกันไม่ให้สุนัขจรจัดใหม่เข้ามาแทนที่   เมื่อวันที่ 11 ตุลาคม 2566 ฝ่ายสิ่งแวดล้อมและสุขาภิบาลได้ดำเนินการตรวจสอบพื้นที่ดังกล่าว พบสุนัขจรจัดจรเพศผู้ จำนวน 2 ตัว จึงได้ประสานมูลนิธิเพื่อสุนัขในซอย เพื่อขอความอนุเคราะห์ทำหมันสุนัขจรจัด และเมื่อวันที่ 12 ตุลาคม 2566 เจ้าหน้าที่ได้ดำเนินการจับสุนัขทั้งสองตัวไปทำหมันและนำมาปล่อยกลับคืนพื้นที่เดิมเรียบร้อยแล้ว
ความเห็นของผู้แจ้ง: เอาใจใส่และเสนอทางเลือกว่าอย่างงี้อย่างงั้นมั้ย และติดตามดีมากค่ะ ขอบคุณอย่างสูงเลยค่ะ
พื้นที่: แขวงราษฎร์บูรณะ เขตราษฎร์บูรณะ กรุงเทพมหานคร